ΓΡΑΠΤΗ ΕΡΩΤΗΣΗ E-2733/02

υποβολή: Nelly Maes (Verts/ALE) προς την Επιτροπή

(30 Σεπτεμβρίου 2002)

Θέμα: Χρηματο-οικονομική ενίσχυση στην ευρωπαϊκή βιομηχανία πετρελαίου

Από την απάντηση στην ερώτηση Ε-2126/99(1) πληροφορούμαστε ότι από το 1975, ο τομέας τωνδρογονανθράκων έχει λάβει χρηματο-οικονομική ενίσχυση της τάξης των 750 εκατομμυρίων.

Κατά τις τελευταίες δύο δεκαετίες η ενεργειακή πολιτική της Ευρωπαϊκής Επιτροπής εστιάσθηκε όλο και περισσότερο σε τρεις άξονες: επαρκή εφοδιασμό σε ενέργεια, μέριμνα για το περιβάλλον και ενίσχυση της ανταγωνιστικότητας.

1. Εξακολουθεί η ΕΕ να ενισχύει τον τομέα του πετρελαίου·

2. εάν ναι, μπορεί η Επιτροπή να παρουσιάσει μια πλήρη επισκόπηση της χρηματο-οικονομικής ενίσχυσης που χορηγήθηκε από το 1973 στον ευρωπαϊκό τομέα του πετρελαίου, τούτο δε ανά κράτος μέλος·

3. Ποια επιχειρήματα έχει να προβάλει η Επιτροπή προκειμένου να δικαιολογήσει την εν λόγωποστήριξη του ευρωπαϊκού τομέα πετρελαίου·

4. Μετά από τη Διάσκεψη Κορυφής του Γιοχάνεσμπουργκ, εξακολουθεί η Επιτροπή να πρεσβεύει την άποψη ότι η χορήγηση ενίσχυσης στον τομέα του πετρελαίου συμβιβάζεται με τα μέτρα κατά των εκπομπών διοξειδίου του άνθρακα (CO2);

(1) ΕΕ C 170 E της 20.6.2000, σελ. 145.

Απάντηση της κας de Palacio εξ ονόματος της Επιτροπής

(12 Νοεμβρίου 2002)

1. Η Επιτροπή παρέχει περιορισμένη στήριξη σε βραχυπρόθεσμες δραστηριότητες έρευνας και τεχνολογικής ανάπτυξης (ΕΤΑ) στον τομέα του πετρελαίου,πό το 5ο Πρόγραμμα Πλαίσιο 1998-2002. Υπό το 6ο Πρόγραμμα Πλαίσιο, δεν θα παράσχει στήριξη σε βραχυπρόθεσμες δραστηριότητες ΕΤΑ στον τομέα του πετρελαίου. Όπως αναφέρεται στην Πράσινη Βίβλο της Επιτροπής για την ασφάλεια του ενεργειακού εφοδιασμού(1), μελλοντικά, όλες οι νέες διαθέσιμες τεχνολογίες (καθαρά αυτοκίνητα, στήλες καυσίμου, μόνωση, ηλιακή ενέργεια, κλπ.) αναμένεται να τύχουν κοινοτικής στηρίξεως. Η στήριξη αυτή θα αφορά περισσότερο τις ανάγκες των δυνητικών χρηστών απ' ό,τι τις ήδηπάρχουσες τεχνολογίες.

2. Από το 1998 και μετά, η στήριξη για βραχυπρόθεσμες επιδείξεις καινοτόμου τεχνολογίας στον τομέα του πετρελαίου και του αερίου έχει μειωθεί σταδιακά και αναπροσανατολίστηκε προς τις ανανεώσιμες μορφές ενέργειας και τα έργα για την εξοικονόμηση ενέργειας. Ωστόσο, η Επιτροπή προωθεί μια ισόρροπη προσέγγιση της προαγωγής της καινοτόμου ενεργειακής τεχνολογίας και, ως εκ τούτου, περιορισμένη στήριξη δόθηκε και στην τεχνολογία για συμβατικές ενεργειακές πηγές, όπως είναι το πετρέλαιο και το αέριο. Πρέπει να προστεθεί ότι, στο πλαίσιο της στήριξης κατά τη στήριξη της τεχνολογίας πετρελαίου και αερίου, προτιμήθηκαν πάντοτε τα έργα που μείωναν τις περιβαλλοντικές επιπτώσεις από τη χρήση ορυκτών καυσίμων. Η Επιτροπή δεν δημοσιεύει την ανά χώρα κατανομή των ερευνητικών πόρων.

3. Η Κοινότητα στήριξε έργα τα οποία ήταν τεχνολογικώς καινοτόμα και ικανά να επιδείξουν νέες τεχνολογίες που συνέβαλλαν σε μία αποδοτικότερη εξερεύνηση και παραγωγή πετρελαίου και αερίου, ιδίως στη Βόρεια Θάλασσα, αυξάνοντας, κατ'επέκτασιν, την ασφάλεια εφοδιασμού στην Ευρώπη και εξασφαλίζοντας τον εν προκειμένω σεβασμό του περιβάλλοντος. Κύριοι αποδέκτες της κοινοτικής αυτής στήριξης στο διάστημα 1975-1988 δεν ήταν οι παραγωγοί πετρελαίου αλλά, κυρίως, οι μικρού και μεσαίου μεγέθους επιχειρήσεις του τομέαπηρεσιών και εφοδιασμού της βιομηχανίας πετρελαίου, οι οποίες, χωρίς την κοινοτική στήριξη, δεν θα μπορούσαν να έχουν αναπτύξει τις καινοτόμες αυτές τεχνολογίες. Από την κοινοτική αυτή στήριξη στον παροπλισμό των εξεδρών και τον καθαρισμό του νερού έχουν αναδυθεί φιλικές προς το περιβάλλον τεχνολογίες.

Πρέπει να σημειωθεί ότι η στήριξη αυτή δεν αποτελεί επιχορήγηση αλλά χρηματοδοτική συνεισφορά στην επίδειξη καινοτόμων και ενεργειακά αποδοτικών τεχνολογιών. Δεν δόθηκαν επιχορηγήσεις σε εταιρείες πετρελαίου και αερίου, δεδομένου ότι κάτι τέτοιο αντίκειται στην κοινοτική περί ανταγωνισμού νομοθεσία.

4. Δεν προβλέπεται στο μέλλον χρηματοδοτική στήριξη για βραχυπρόθεσμες δραστηριότητες ΕΤΑ στον τομέα του πετρελαίου. Ωστόσο, παράδειγμα ενδεχόμενης συνεισφοράς των τεχνολογιώνδρογονανθράκων στον περιορισμό των εκπομπών αερίων θερμοκηπίου συνιστά μία τεχνική που καλείταιπόγεια αποθήκευση CO2. Με την τεχνική αυτή, τα αέρια θερμοκηπίου μπορούν να αποθηκευθούν ασφαλώς και μονίμως σεπόγειες αποθήκες.

(1) COM(2000)769 τελικό.